CELEX: 62020CA0277
Language: et
Date: 2021-09-09 00:00:00
Title: Kohtuasi C-277/20: Euroopa Kohtu (esimene koda) 9. septembri 2021. aasta otsus (Oberster Gerichtshofi eelotsusetaotlus – Austria) – menetluses, mille algatas UM (Eelotsusetaotlus – Õigusalane koostöö tsiviilasjades – Pärimisasjad – Määrus (EL) nr 650/2012 – Artikli 3 lõike 1 punkt b – Mõiste „pärimisleping“ – Kohaldamisala – Leping omandi ülemineku kohta surma korral – Artikli 83 lõige 2 – Kohaldatava õiguse valik – Üleminekusätted)

22.11.2021   
            
            
               ET
            
            
               Euroopa Liidu Teataja
            
            
               C 471/8
            
         
      Euroopa Kohtu (esimene koda) 9. septembri 2021. aasta otsus (Oberster Gerichtshofi eelotsusetaotlus – Austria) – menetluses, mille algatas UM
      (Kohtuasi C-277/20) (1)
      
      (Eelotsusetaotlus - Õigusalane koostöö tsiviilasjades - Pärimisasjad - Määrus (EL) nr 650/2012 - Artikli 3 lõike 1 punkt b - Mõiste „pärimisleping“ - Kohaldamisala - Leping omandi ülemineku kohta surma korral - Artikli 83 lõige 2 - Kohaldatava õiguse valik - Üleminekusätted)
      (2021/C 471/09)
      Kohtumenetluse keel: saksa
      
         Eelotsusetaotluse esitanud kohus
      
      Oberster Gerichtshof
      
         Põhikohtuasja pooled
      
      
         Hageja: UM
      
         Kostjad: HW kui ZLi pärandi hooldaja, Marktgemeinde Kötschach-Mauthen, Finanzamt Spittal Villach
      
         Resolutsioon
      
      
                  1.
               
               
                  Euroopa Parlamendi ja nõukogu 4. juuli 2012. aasta määruse (EL) nr 650/2012, mis käsitleb kohtualluvust, kohaldatavat õigust ning otsuste tunnustamist ja täitmist, ametlike dokumentide vastuvõtmist ja täitmist pärimisasjades ning Euroopa pärimistunnistuse loomist, artikli 3 lõike 1 punkti b tuleb tõlgendada nii, et leping, millega isik näeb ette, et tulevikus tema surma korral läheb talle kuuluva kinnisasja omand üle teistele lepinguosalistele, on pärimisleping selle sätte tähenduses.
               
            
                  2.
               
               
                  Määruse nr 650/2012 artikli 83 lõiget 2 tuleb tõlgendada nii, et see ei ole kohaldatav enne 17. augustit 2015 toimunud kohaldatava õiguse valiku kehtivuse kontrollimisele, kui see valik puudutab üksnes selle määruse artikli 3 lõike 1 punktis b nimetatud pärimislepingut, milles käsitletakse pärandajale kuuluvat konkreetset eset, mitte tema pärandit tervikuna.
               
            
         (1)  ELT C 313, 21.9.2020.